CELEX: 62018TN0484
Language: mt
Date: 2018-08-14 00:00:00
Title: Kawża T-484/18: Rikors ippreżentat fl-14 ta’ Awwissu 2018 – XB vs BĊE

15.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 373/14
            
         
      Rikors ippreżentat fl-14 ta’ Awwissu 2018 – XB vs BĊE
      (Kawża T-484/18)
      (2018/C 373/15)
      Lingwa tal-kawża: l-Ingliż
      
         Partijiet
      
      
         Rikorrent: XB (rappreżentanti: L. Levi u A. Champetier, avukati)
      
         Konvenut: Il-Bank Ċentrali Ewropew (BĊE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet tas-6 ta’ Novembru u tal-4 ta’ Diċembru 2017 li jinformaw lir-rikorrent li huwa ma kellux dritt għal ċerti allowances (l-allowance tad-dar, l-allowance għal ulied dipendenti, l-allowance tal-edukazzjoni u l-allowance tal-edukazzjoni preprimarja);
               
            
                  —
               
               
                  konsegwentement, tordna l-ħlas tal-ammonti rispettivi mid-dati mitluba, miżjuda bl-interessi moratorji (ir-rata tal-BĊE miżjuda b’żewġ punti). Għandu jitqies li l-ħlasijiet ta’ aġġustament, li ma jirrigwardawx ix-xahar li matulu tħallsu, għandhom jiġu imposti għat-taxxa li għaliha kienu jkunu suġġetti li kieku saru fiż-żmien xieraq, skont ir-Reglament (KEE, Euratom, KEFA) Nru 260/68 (1);
               
            
                  —
               
               
                  jekk ikun hemm il-bżonn, tannulla d-deċiżjoni tal-5 ta’ Ġunju 2018 li tiċħad il-proċedura ta’ ilment mibdija mir-rikorrent fid-29 ta’ Marzu 2018;
               
            
                  —
               
               
                  jekk ikun hemm il-bżonn, tannulla d-deċiżjonijiet tat-2 ta’ Frar 2018 li jiċħdu t-talba għal eżami mill-ġdid amministrattiv tar-rikorrent tal-15 ta’ Diċembru 2017;
               
            
                  —
               
               
                  tikkundanna lill-kunvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq l-illegalità tal-kundizzjonijiet tal-impjieg tal-persuni li għandhom kuntratti ta’ xogħol għal żmien qasir u tar-regoli applikabbli għall-kuntratti għal żmien qasir tal-BĊE (motiv ta’ illegalità).
                  
                              —
                           
                           
                              Il-kundizzjonijiet tal-impjieg tal-persuni li għandhom kuntratti ta’ xogħol għal żmien qasir u r-regoli applikabbli għall-kuntratti għal żmien qasir tal-BĊE jiksru, l-ewwel nett, id-drittijiet tat-tfal u l-prinċipji ta’ protezzjoni tal-familja u ta’ nondiskriminazzjoni stabbiliti fil-Karta tad-Drittijiet Fundamentali tal-Unjoni Ewropea, it-tieni nett, il-prinċipju ta’ nondiskriminazzjoni bejn il-ħaddiema għal żmien determinat u għal żmien indeterminat u, it-tielet nett, il-prinċipju ta’ nondiskriminazzjoni u tal-ugwaljanza tal-persuni taxxabbli.
                           
                        
            
                  2.
               
               
                  It-tieni motiv ibbażat fuq il-ksur ta’ drittijiet kollettivi, billi l-Kumitat tal-Persunal tal-BĊE ma ġiex ikkonsultat kif suppost fl-adozzjoni tal-kundizzjonijiet u tar-regoli applikabbli għall-kuntratti għal żmien qasir tal-BĊE.
               
            
         (1)  Regolament (KEE, Euratom, KEFA) Nru 260/68 tal-Kunsill tad-29 ta’ Frar 1968 li jistabbilixxi l-kondizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 1, p. 33).